Μανώλης Δημητριανάκης - Κατερίνα Τσιρίδου «μπουζούκι μου διπλόχορδο»
2015-11-13 21:00 UTC | Λεωφ. Δεκέλειας 20 - Νέα Χαλκηδόνα 143 43, Ελλάδα
Η Κατερίνα Τσιρίδου ξανασυναντά τον Μανώλη Δημητριανάκη, την Παρασκευή 13
Νοεμβρίου, στις 23.00΄, στο «Πέραν, το καφέ αμάν της πόλης», σε ένα ρεμπέτικο
αντάμωμα στους παλιούς πειραιώτικους δρόμους και τ’ ανέγγιχτα απ' το χρόνο
τραγούδια. Στο μπουζούκι και το τραγούδι ο Αντώνης Ξηντάρης, στο ακορντεόν ο
Αλέκος Βαρανάκης και στην κιθάρα και το τραγούδι ο Νίκος Πρωτόπαπας. Ο Μανώλης
Δημητριανάκης γεννήθηκε στο Μύρτος, τελείωσε το σχολείο στην Ιεράπετρα και
σπούδασε δικηγόρος. Ξεκίνησε από πολύ μικρό παιδί να παίζει μαντολίνο. Μπουζούκι
έμαθε όταν πήγε στο Πανεπιστήμιο και είχε την τύχη να γνωρίσει τον Μάρκο
Βαμβακάρη, πλάι στον οποίο μαθήτευσε δυο περίπου χρόνια Πρόλαβε να δουλέψει με
παλιούς μουσικούς που ασχολήθηκαν με το ρεμπέτικο όπως τους Στράτο Παγιουμτζή,
Μπαγιαντέρα, Κώστα Ρούκουνα, κ.ά. Το 1972, μαζί με τους αδερφούς Δημήτρη και
Γιώργο Κοντογιάννη και άλλους μουσικούς σχηματίσανε τη «Ρεμπέτικη Κομπανία». Το
1974 κυκλοφόρησε ο πρώτος τους δίσκος με τίτλο «Τα Μπλέ Παράθυρα». Στην
προσωπική του πορεία στην ελληνική δισκογραφία, συνεργάστηκε με τους Ν. Ξυδάκη,
Μ. Ρασούλη, Ν. Παπάζογλου, Μ. Λοϊζο κ.ά. Είσοδος: 5 ευρώ/άτομο. Πέραν το Καφέ
Αμάν της Πόλης Λεωφόρος Δεκέλειας 20, Νέα Χαλκηδόνα, Ελλάδα
Πληροφορίες-Κρατήσεις: 210-25.33.896
